cyanic-selkie/wikianc huggingface dataset:
Joensuun rannat
Utran uimaranta
Utran uimaranta on rakennettu korvaamaan Pataluodon uimaranta. Ranta sijaitsee joen rannassa kirkon lähellä. Lähettyvillä on myös vanha suosittu uimapaikka, mattolaituri.
Koivuniemen uimaranta
Koivuniemen uimaranta sijaitsee Hukanhaudan ja Vehkalahden lähellä Pyhäselän rannassa. Se palvelee myös Niinivaaran, ja Penttilän asukkaita. Rannalla on myös alueen asukkaiden asukastalo ja siellä järjestetään asukasiltoja.
Vehkalahden uimaranta
Vehkalahden ranta on Vehkalahdessa, lähellä pitseria Minttua ja avantouintiseura Jääkarhujen avantouimapaikkaa.
Marjalan ranta
Uudelle asuinalueelle Marjalaan rakennettiin uimaranta vuonna 1995. Se sijaitsee alueen elämänsuoneksi rakennetussa kanavassa, Kuunvirrassa.
Kalmanniemi eli Kalmoniemi
200px|thumb|Kalmanniemen kalliota Penttilässä Kuhasalon niemen päässä, on Kalmanniemi eli Kalmoniemi -niminen erikoinen kallioranta. Paikan nimi vaihtelee jonkin verran eri lähteissä. Paikka soveltuu retkeilyyn, auringon ottoon ja luonnon ihasteluun, varsinkin lasten tutkittavaksi ja ihmeteltäväksi. Suurin osa rantaa on kalliota tai moreenia. Siksi veteen kannattaa mennä vain uimataitoisten. Uida voikin sitten vaikka läheiseen pikkusaareen. Niemen päässä on luvallinen nuotiopaikka. Ympäröivä Kuhasalo on viihtyisä ulkoilualue, jonka luonto on poikkeuksellisen monimuotoinen alueen kokoon nähden.
Rannassa on massiivisista kivistä ja tukeista tehty kymmenien metrien pituinen laituri tai aallonmurtaja, joka tekosaarten rivistön ohella suojaa takanaan olevaa Pielisjoen suuta, laivareittiä, ja Joensuun venerantoja ja satamia pyhäselän ulapan myrskyiltä.
Kalliossa on ilmeisesti keskiaikaiseen erämaaluostariin liittyvä kalliokaiverrus, jonka merkitystä tai symboliikkaa ei kuitenkaan tiedetä. Kalmanniemi, joka tunnetaan myös Kalmoniemenä, on saanut nimensä viimeistään erämaaluostarin aikoihin Kuhasalossa sijainneesta kalmistosta, ortodoksisesta hautausmaasta.
Joensuun pyykkilaiturit
Kaupungin ylläpitämiä pyykkilaitureita on seuraavilla rannoilla:
Kalastajankadun sekä Lasitehtaantien päässä on maapesupaikka ja mattomankeli.
Burt Bacharach
Burt Bacharach (12. toukokuuta 1928 Kansas City, Missouri, Yhdysvallat – 8. helmikuuta 2023 Los Angeles, Kalifornia, Yhdysvallat) oli yhdysvaltalainen pianisti sekä populaari- ja elokuvamusiikin säveltäjä.
Bacharachin musiikkia ovat levyttäneet muun muassa The Carpenters, Perry Como, Aretha Franklin, Tom Jones, Dusty Springfield ja Dionne Warwick. Bacharachin ensimmäinen Ison-Britannian listaykköseksi noussut kappale oli vuonna 1957 Perry Comon levyttämä ”Magic Moments”. Vuosien 1963–1973 yhteistyö, jossa Bacharach sävelsi ja Hal David sanoitti Dionne Warwickin levyttämät kappaleet, oli kaikkien osapuolten kannalta menestyksekkäintä aikaa ja synnytti yhteensä 39 listoille noussutta kappaletta.
Ura
Bacharach opiskeli sellon, rumpujen ja pianon soittoa jo nuoresta sekä musiikin teoriaa ja säveltämistä New Yorkissa, Montrealissa ja Santa Barbarassa. Hän mainitsi tärkeimmäksi opettajakseen Darius Milhaud’n, joka kannusti viihdemusiikistakin kiinnostunutta Bacharachia sanomalla, ettei ole mitään hävettävää, jos osaa säveltää melodioita joita voi viheltää. Bacharach oli armeijassa Saksassa ja teki armeija-aikanaan pianosovituksia ja soitteli klubeissa.
Bacharach toimi Marlene Dietrichin orkesterinjohtajana vuosina 1958–1961. Jo vuonna 1957 hän alkoi tehdä yhteistyötä sanoittaja Hal Davidin kanssa Jazzmuusikoista muun muassa Stan Getz ja Stanley Turrentine ovat soittaneet runsaasti Bacharachin sävellyksiä omina versioinaan. Vuonna 1998 Bacharach levytti yhdessä Elvis Costellon kanssa albumin Painted from Memory. Kaiken kaikkiaan Bacharach on säveltänyt 52 Yhdysvaltojen top 40 -poplistalle noussutta kappaletta.
Bacharach populaarikulttuurissa
Bacharach esiintyi cameoroolissa kaikissa kolmessa Austin Powers -elokuvassa.
Status Quon albumilla Heavy Traffic kappale on nimeltä ”Diggin’ Burt Bacharach”. Oasis-yhtyeen Definitely Maybe -albumin kansikuvassa sohvaan vasten nojaa Burt Bacharach -juliste. Yhtyeen kitaristi-lauluntekijä Noel Gallagher onkin kertonut ihailevansa Bacharachia.
German Rubtsov
German Rubtsov (s. 27. kesäkuuta 1998 Tšehov, Venäjä) on venäläinen jääkiekkoilija, joka edustaa NHL-seura Philadelphia Flyersin organisaatiota.
Hyrrä
thumb|[[Jean-Baptiste Chardinin maalaus "Hyrrällä leikkivä lapsi" (n. 1735)]] Hyrrä on sekä lasten lelu että teknisissä sovelluksissa käytettävä laite. Se pyöräytetään voimakkaasti akselinsa ympäri, jolloin hyrrä löytää tasapainon ja pysyy pystyssä. Hyrrä on vanha lelu ja se on pysynyt melko muuttumattomana. Se on erittäin helppo tunnistettava vanhoista leluista. Ennen sitä on käytetty myös rahapelivälineenä ja sillä on yritetty ennustaa.
Tekninen sovellus on esimerkiksi hyrräkompassi eli gyroskooppi.
Nopeasti pyörivä hyrrä pyrkii vastustamaan pyörimisakselinsa suunnan muutoksia. Tätä ilmiötä nimitetään hyrrävoimaksi. Mikäli akseli ei ole pystysuora, sen suunta kuitenkin vähitellen kiertyy pystysuunnan ympäri, mitä sanotaan prekessioksi. Joissain hyrrissä on erikoisrakenne jonka takia prekessio kääntää koko hyrrän ylösalaisin jossa tilassa se pyörii vakaasti. On myös hyrriä jotka pyörivät vain yhteen suuntaan ja jos niitä yrittää saada pyörimään toiseen, ne vaihtavat suuntaa.
Vauhdin hiljentyessä hyrrä alkaa usein heilua. Lopulta hyrrän kiekko koskettaa alustaansa, minkä jälkeen hyrrä pysähtyy hyvin nopeasti.
Amongst the Catacombs of Nephren-Ka
Amongst the Catacombs of Nephren-Ka on amerikkalaisen death metal -yhtye Nilen ensimmäinen vuonna 1998 julkaistu studioalbumi. Levy eroaa tyyliltään yhtyeen myöhemmistä tuotoksista rujomman äänimaiseman ja huomattavasti lyhyempien kappaleiden vuoksi.
Erikoisena yksityiskohtana voidaan mainita 7. kappaleen kielioppivirhe, saksan kielen mukainen monikkomuoto olisi Assyrer.
EVE Online
EVE Onlinen tilaajien määrä ylitti helmikuussa 2014 ensi kertaa 500 000 pelaajaa. EVEn kehittäjät arvelevat hitaan vakaan kasvun myös jatkuvan, koska EVEä voidaan pitää suhteellisen monimutkaisena ja aikaavievänä pelinä. EVEn suuressa ja jatkuvasti muuttuvassa maailmassa, jossa pelaajille annetaan paljon vapauksia, aikaansaannokset voivat vaatia runsaasti työtä, riskinottoja ja huolen kantamista. Peli on hyvin haastava ja sitä on kuvattu hardcore-pelaajien peliksi, sillä pelin oppimiskäyrä on alusta asti jyrkkä ja pitkä. Tämä rajoittaa merkittävästi pelaajamäärien kasvua. Toisaalta tämä resepti on myös toiminut, sillä peliä kehitetään jo toista vuosikymmentä putkeen ja pelaajamäärät ovat jatkaneet kasvuaan koko pelin olemassaolon ajan. Vaativuuden ja pitkäjännitteisyyden takia EVE Onlinen pelaajien keski-ikä on myös verrattain korkea, 31 vuotta.
Pelin ensijulkaisu tehtiin toukokuussa 2003, jolloin sitä jakeli Simon & Schuster Interactive. Saman vuoden joulukuussa CCP osti itselleen takaisin julkaisuoikeudet ja alkoi jakaa pelin ohjelmistoa Internetistä ladattavana. Pelin kehitys on aktiivista ja sille on julkaistu useita suuria sisältölaajennuksia. Kehittäjien mukaan peli on saanut inspiraatiota muun muassa Elitestä ja Ultima Onlinesta.
Pelille ei ole tyypilliseen tapaan useita pienempiä, rajatun pelaajamäärän palvelimia, vaan kaikki voivat pelata yhdessä suuressa maailmassa, lukuun ottamatta Kiinassa asuvia, joille on perustettu oma palvelimensa. CCP julkaisee tuotteensa itse ja ylläpitää sen Englannissa sijaitsevaa palvelinta. Kiinaan sijoitettua palvelinta ylläpiti paikallinen Internet-pelioperaattori Optic Communications ja myöhemmin paikalliseksi julkaisijaksi vaihdettiin Tiancity.
EVE Universumi
EVE Universumi on yhteisnimitys tällä hetkellä kahdelle olemassa olevalle ja kahdelle tulevalle samassa verkkopelimaailmassa toimivalle, kuitenkin itsenäiselle EVE pelikokemukselle.
Dust 514 ja projekti Legion ovat FPS-pelejä ja EVE Valkyrie on ensimmäisen persoonan avaruussimulaattori, joka tukee Oculus Rift-, HTC Vive- ja OSVR-virtuaalitodellisuuslaseja.
Julkaistut: EVE Online, Dust 514
Tulevat: "Projekti Legion", EVE Valkyrie
Pelihahmot
Eve Onlinessa pelaajan hahmolla on omat hahmonluonnissa valitut perusominaisuudet, kuten lahjakkuuksien suuntautuneisuus, rotu ja ulkonäkö. Peliympäristö on avaruudessa kolmiulotteinen, mutta itse pelihahmot ovat näkyvissä vain kaksiulotteisena kuvana keskustelukanavilla ja erilaisissa informaatioruuduissa. Avaruudessa näkyvä toiminta tapahtuu erilaisten kulloinkin tarkoitusta varten sopivaksi valittavien avaruusalusten avulla, joiden varusteluun on tarjolla laaja valikoima tarvikkeita. Kolmiulotteisilla animoiduilla pelaajahahmoilla ei ole tähän mennessä ollut pelissä luontevaa paikkaa, mutta tähän on suunnitteilla muutos joka toteutuessaan lisäisi mukaan 3D-hahmot ja avaruusasemiin mallinnetut sisäympäristöt niiden tarjoamien nykyisten toimintojen lisäksi.
Ammatit ja taidot
Hahmolle ei valita etukäteen rajattua ammattia, eikä peliin kuulu taitopisterajoja, jotka estäisivät kehittämästä hahmoa juuri sellaiseksi kuin haluaa, vaan kaikkia pelin taitoja voi opetella täysin vapaasti. Taitojen oppimista ohjaavat ainoastaan uuden opeteltavan taidon vaatimukset etukäteen osattavista taidoista. Kaikkea hallitsevaa hahmoa on kuitenkin vaikeaa saada aikaan, koska päivityksissä lisätään usein peliin taitoja ja oppimiseen voi kulua huomattavan pitkiä aikoja. Taitojen oppimisen nopeuteen vaikuttavat omat lahjakkuuspisteet, oppimistaitojen tasot, mahdolliset implantit sekä taidon vaikeustaso.
Harjoittelu tapahtuu ostamalla taitokirja ja injektoimalla (inject) taidon. Tällöin taitokirja katoaa, ja taito on valmis opiskeltavaksi. Oppiminen tapahtuu automaattisesti ajan kuluessa, myös silloin kun pelaaja ei ole peliin sisäänkirjautuneena. Aina uuden tason saavutettua valitaan opeteltavaksi joko saman tai jonkin muun taidon seuraava taso. Seuraavaksi opeteltavan taidon harjoitteluun asettamista ei aiemmin voinut automatisoida, mutta nykyisin taitojen opettelemiset voi laittaa 24h ajalta jonoon ja viimeinen taito voi ylittää tämän rajan. Taitojen oppimisen edistymistä voi esimerkiksi seurata pelin Web-sivustolta sekä erilaisten ulkoisten apuohjelmien avulla, joista monet voidaan asettaa antamaan hälytys kun opeteltavan tason taitopisteet on saavutettu.
Pelissä on 15 erilaista taitoluokkaa joihin jokaiseen kuuluu 7-48 taitoa.
Maailma
EVEn maailma, New Eden, koostuu tuhansista tähtijärjestelmistä (engl. star systems), jotka yhdessä muodostavat tähdistöjä (engl. constellations) ja näiden ryhmät puolestaan suurempia alueita (engl. regions).
Avaruusasemat
Avaruusasemat tarjoavat monenlaisia palveluita ja toimintoja, sekä toimivat usein suojapaikkoina vihollispelaajia vastaan. NPC ohjattujen Concord-poliisijoukkojen valvomattomilla 0.0-alueilla (engl. nullsec, zero security) pelaajat voivat taistella toisiaan vastaan PvP:tä ja pelaajaryhmittymät voivat julistautua alueen hallitsijoiksi rakentamalla Outpost-asemia ja/tai pienempiä POS-rakennelmia sekä ottamalla haltuunsa erityisesti vallattaviksi suunniteltuja NPC-asemia.
Avaruusasemat tarjoavat joitain tai kaikkia seuraavista palveluista:
Jääkentät
Jääkenttiä (engl. ice fields) on harvemmassa kuin asteroidikenttiä ja nimensä mukaisesti ne koostuvat joukoista jäälohkareita, joista jäätä voidaan sopivilla laitteilla kerätä talteen. Jäästä saadaan rikastettua mm. pelaajien avaruusrakennelmien polttoaineina hyödynnettäviä isotooppeja.
Kuut
Kuiden ympäristöt toimivat lähinnä avaruusasemien ja pelaajien omien rakennelmien sijaintipaikkoina. Poliisivartioimattomissa tähtijärjestelmissä ("low-sec" tai 0.0-avaruus) kuita voi myös louhia. Kuumineraalit tuottavat toisen tekniikkatason (Tech 2) rakennusaineita erilaisten reaktioiden kautta. Louhiakseen kuuta pelaajayhtiöllä on oltava oma POS-rakennelma kuun läheisyydessä ja rakennelmassa on oltava kuun louhintaan vaadittava moduuli.
Planeetat
Jokaiselle planeetalle on mahdollista rakentaa oma infrastruktuuri, pois lukien harvinaiset "Shattered" -planeetat jotka syntyivät niin sanotussa Seyllinin onnettomuudessa. Planeetan infrastruktuurin avulla pelaaja voi kerätä monia erilaisia raaka-aineita planeetan maaperästä, ja jalostaa niistä monenlaisia eri tuotteita.
Jokaisella planeettatyypillä on omat raakamineraalinsa, ja pitemmälle jalostettaessa pelaaja tarvitsee monia erilaisia planeettoja saadakseen tarvittavat materiaalit. Jalostustasoja on yhteensä viisi. Raa'at materiaalit (P0), prosessoidut materiaalit (P1), jalostetut hyödykkeet (P2), erikoishyödykkeet (P4) ja kehittyneet hyödykkeet (P5).
Planeetan tuotteita käytetään pelaajien omistamien avaruusasemien rakentamiseen (POS, Player Owned Structure) sekä niissä käytettävien polttoaineiden tuottamiseen.
Tähdet
Tähdillä ei ole pelissä tarkemmin määriteltyä toiminnallisuutta, vaikka niiden läheisyyteen on mahdollista "warpata". Pelaaja ei kuitenkaan voi "paistaa" itseään ja alustaan warppaamalla tähden sisään.
Kompleksit
Monet tähtijärjestelmät sisältävät toisissa peleissä luolastoihin verrattavia komplekseja (engl. complexes, deadspace complexes) joiden sisältä löytyy suuria NPC-piraattien joukkoja.
Madonreiät
Madonreikien muodostamassa piiloavaruudessa (engl, wormhole space) voi toimia monella tapaa kuten 0.0 alueilla, sillä Concord-poliisivoimat eivät valvo siellä lainkaan. Siellä saa vapaasti harjoittaa PvP:tä ja rakentaa ja ylläpitää korporaatioiden ja allianssien POS-rakennuksia. Madonreikäavaruudessa toimiminen vaatii kuitenkin paljon enemmän yhteistyötä kuin muualla, sillä madonreiät avautuvat ja sulkeutuvat lähes sattumanvaraisesti eri tähtijärjestelmien välillä. Muualla reitti sisään ja ulos tähtijärjestelmistä on aina staattinen ja tiedossa. Tämä tarkoittaa sitä, että tietyin aikavälein jonkun on skannattava reitti ulos madonreikäavaruudesta. Skannaaminen on aina aloitettava valloitetusta madonreikäavaruuden tähtijärjestelmästä ulospäin, sillä todennäköisyys löytää reitti toisinpäin on lähes mahdoton. Reittiä skannatessa on muistettava että reitti voi kulkea minkä tahansa sattumanvaraisten järjestelmien kautta ja ne saattavat olla vihamielisten pelaajaryhmien hallussa. Madonreikiä voi vahtia näkymättömiä (engl. cloaked) muiden pelaajien vihollisaluksia, jolloin riski joutua yllätyshyökkäyksen kohteeksi on suuri.
Päivitykset
EVE Onlineen julkaistaan nykyään noin puolen vuoden välein isompi ilmainen päivitys, joka tuo mukanaan merkittäviä uusia ominaisuuksia ja laajentaa pelattavaa EVE universumia. EVE Onlinen perustajayritys on vannonut uskollisuuttaan kehittää peliä vuosikymmeniä ja alati kehittää peliä laajemmaksi.
Second Genesis
Lisäosa, koodinimeltään Gemini, toi virtuaalitalouden, offline-tilassa tapahtuvan hahmojen kehittymisen, 100 pelattavaa alusta sekä 3,800 niihin liitettävää moduulia.
Castor
Castor julkaistiin joulukuussa 2003.
Se oli ensimmäinen merkittävä sisältölisäys. Se keskittyi nykyisten toimintojen parantamiseen ja lisäsi peliin Tech 2 -tason varusteet, valloitettavissa olevat avaruusasemat 0.0-alueille sekä tehtävä- ja R&D-agentit.
Exodus
Exodus julkaistiin 24. marraskuuta 2004
Se lisäsi uutta sisältöä, kuten pelaajien rakennettavat avaruusasemat, monitasoiset "deadspace"-kompleksit, uusia ympäristöjä, uuden liittojärjestelmän, uusia aluksia, uuden käyttöliittymän sekä päivitetyn pelin sisäisen web-selaimen. Ennen julkaisuaan tätä päivitystä kutsuttiin koodinimellä "Shiva".
Cold War Edition
Cold War Edition julkaistiin heinäkuussa 2005.
Se lisäsi suurempia rakennelmia ja aluksia, uusia ympäristöjä sekä uudet tason 4 agentit, jotka eivät olleet aiemmin tarjolla. "COSMOS"-konstellaatiot sisältävät uusia avaruudessa olevia agentteja, jotka tarjoavat yksilöllisiä tehtäviä ja palkintoja.
Red Moon Rising
Se lisäsi jälleen uutta sisältöä, joka piti alun perin julkaista "Kali"-laajennuksessa. RMR jaettiin useampaan osaan tasaisemman päivitysaikataulun ylläpitämiseksi.
Revelations
Se ei ollut varsinaisesti uusi sisältöpäivitys, vaan lisäsi vain vähän uusia ominaisuuksia, kuten yhden uuden sukuhaaran kullekin rodulle, ja keskittyi sen sijaan koodin optimointiin.
Dragon ei myöskään ollut sisältöpäivitys, vaan keskittyi lähinnä kiinalaisille tarjotun palvelimen (Serenity) ja Tranquility-palvelimen lähdekoodin yhdenmukaistamiseen. Sitä myös kutsuttiin nimellä 'Polku Kaliin' (Road to Kali). Tämän päivityksen myötä loppui tuki Windows 95, 98, ME, NT ja Windows 2000 SP1 -käyttöjärjestelmille.
Revelations II
Revelations II julkaistiin kesäkuussa 2007. Revelations projekti, jota aiemmin kutsuttiin nimellä Kali, julkaistiin kahdessa osassa, joista ensimmäinen julkaistiin 29. marraskuuta 2006. Tässä vaiheessa peliin lisättiin taistelun organisointi useampitasoiseen komentohierarkiaan (pienryhmät, siivet ja laivastot), uudistettu tuki pelaajien välisille kauppasopimuksille (Contracts), parannuksia pelin sisäiseen karttaan, parannuksia alusskannerin toimintaan, alusten hylyistä kerättävät materiaalit joista voidaan rakentaa uusia varusteita (Rigs), sekä kullekin rodulle kolmannen tason alus luokkaan Battleship ja tason kaksi alus luokkaan Battlecruiser. Päivityksen seuraavissa osissa tullaan näkemään mm. Vivoxin suunnittelema pelin sisäinen äänikommunikaatiojärjestelmä joka nivoutuu uuteen komentohierarkiaan, pelaajille ja ryhmittymille jaettavia mitaleja ja arvonimiä sekä pelaajien välinen NPC-ryhmäsidonnainen taistelu (Factional warfare).
Trinity
Trinity julkaistiin 5. joulukuuta 2007. Trinity toi tullessaan useita muutoksia EVEen, merkittävimpänä nykyisen grafiikkamoottorin päivitys sekä rinnalla tuettava DirectX 10 -grafiikkamoottori Windows Vistaa varten. Trinityn muutoksista on saatavilla tarkempia tietoja: Trinity Changes and Fixes ja Trinity Features, Improvements and Balance Changes
Empyrean Age
Empyrean Age julkaistiin 10. kesäkuuta 2008.
Tämä päivitys sisälsi mm. pitkään odotetun Factional warfaren. Tarkemmat tiedot löytyvät Empyrean Age -sivulta.
Quantum Rise
Quantum Rise julkaistiin 15. lokakuuta 2008
Päivitys toi peliin muun muassa aselinkityksen, grafiikkapäivityksiä sekä automaattipilotin uudistuksen. Tarkemmat tiedot löytyvät Quantum Rise -sivulta.
Apocrypha
Päivitys laajentaa EVEn universumia entisestään, lisäten Tech 3 -tason modulaariset alustyypit, madonreiät jotka johtavat tuntemattomiin tähtijärjestelmiin, NPC agentit aloittavat eeppisen tason juonia sisältävien tehtävien tarjoamisen sekä uusien pelaajien tutustuttamista pelin sisältöön parannetaan entisestään. Lisäksi pelistä julkaistiin paketoitu kauppojen hyllyihin suunnattu myyntiversio, jonka julkaisu suoritetaan yhteistyössä Atarin kanssa.
Dominion
Eve Online: Dominion julkaistiin 1. joulukuuta 2009 ja keskittyi uudistamaan pelin suvereniteettijärjestelmää sekä lisäsi mahdollisuuden päivittää valloitettujen systeemien tuottavuutta. Lisäksi päivityksessä tasapainotettiin capital-luokan alukset, mm. titaanien tuomionpäivänase muutettiin yhteen kohteeseen massiivisesti vahinkoa tekeväksi säteeksi. Päivitys sisälsi myös kaksi eeppistä arkkia piraattiosapuolille, Google Chromeen pohjautuvan uuden pelinsisäisen selaimen ja uudistetut planeetta- ja tähtigrafiikat.
Tyrannis
Eve Online: Tyrannis julkaistiin kesällä 2010. Sen tärkeimpänä päivityksenä ovat planeetat, jonne pelaajat pääsevät ensimmäistä kertaa vaikuttamaan. Ensi sijassa päivitys mahdollistaa kaivosrakennusten rakentamisen planeetoille, mutta planeettojen pinnalla ei voi taistella. Laajennus keskittyy siis erityisesti pelin teollisen puolen toiminnan laajentamiseen. Tuleva ensimmäisen persoonan räiskintäpeli Dust 514 samalta peliyhtiöltä on ensitietojen mukaan myös linkittymässä tämän laajennuksen yhteyteen siten, että pelikonsoleilla pelattava räiskintä tapahtuisi Eve Onlinen planeetoilla.
Incarna
Kesäkuun 2011 päivitys toi mahdollisuuden kävellä sisällä 3D mallinetuissa kapteenien hyteissä, uudelleen mallinnetut aseet sekä toi The Noble Exchange (NeX) järjestelmän, joka mahdollisti pelinsisäiset mikrotransaktiot. Mikrotransaktioiden julkistukset saivat joiltakin pelaajilta runsaasti negatiivista palautetta.
Crucible
Marraskuun 2011 päivitys toi uusia aluksia, uusia nebuloita, alusten osia sekä useita teknisiä parannuksia pelin toimintaan erityisesti suurissa taisteluissa.
Inferno
Huhtikuussa 2012 julkaistiin 17. päivitys. Se sisälsi paljon parannuksia olemassa oleviin asioihin.
Retribution
Joulukuussa 2012 julkaistussa päivityksessä merkittävimmät uudet toiminnot olivat Dust 514 Playstation 3 pelin linkitys samaan universumiin sekä pelaajien kaksintaistelu-mode.
Odyssey
Kesäkuussa 2013 julkaistiin käyttöliittymäparannuksia sisältävä päivitys.
Rubicon
Marraskuussa 2013 julkaistu 20. päivitys mahdollisti alusten personoinnin ja maalaamisen, uusia Sisters of Eve Faction aluksia, mobiilien rakennusten päivityksiä, peliin integroitu Twitch-striimamisen mahdollisuus, uusia yhteistyömuotoja Dust 514 pelaajien kanssa, uusia haamusijainteja (engl. Ghost Sites) tähtijärjestelmien tutkijoille löydettäväksi, Isis-opas lisättiin neuvomaan pelaajia alusten valitsemiseen ja varustamiseen. Lisäksi useita päivityksiä pelattavuuteen, grafiikkaan ja käytettävyyteen. DirectX11 grafiikkojen tuki toimitettiin päivityksessä clientiin ja sitä alettiin testata taustalla, mutta siihen perustuvat graafiset ominaisuudet tulivat käyttöön myöhemmässä päivityksessä.
Suomen Rautatiehistoriallinen Seura
Suomen Rautatiehistoriallinen Seura ry (SRHS) on valtakunnallinen rautatieharrastusta edistävä järjestö. Seuran kotipaikka on Helsinki ja seura julkaisee yhdessä Museorautatieyhdistyksen kanssa Resiina-lehteä ja vaunut.org-verkkosivustoa. Seura järjestää jäsenilleen rautatieaiheisia kerhoiltoja ja matkoja erityisesti sellaisille Suomen rataosuuksille, joilla ei muuten ole matkustajaliikennettä. Seuran kautta järjestetään myös tutustumismatkoja ulkomaisiin rautateihin. Päätavoitteena toiminnassa on olla yhdysside suomalaisille rautatieharrastajille sekä rautatiehistoriallisen tiedon tallentaminen seuran lehteen ja verkkopalveluun. Seura on jäsenenä alan edunvalvontajärjestössä Museorautatieliitto ry:ssä.
Historia
Toiminta kuihtui 1970-luvun loppupuolella ja 1980-luvun alkupuolella höyryveturien kadottua rataverkolta. Kari Salon puheenjohtajakaudella 1987–1999 lehden julkaisussa tapahtuneet uudistukset saattoivat jäsenmäärän nousuun 1980-luvun loppuvuosina, ja se on noussut siitä asti vaihtelevalla tahdilla vuosittain. Lari Nylundin puheenjohtajakaudella 2008–2014 jäsenmäärä harppasi merkittävästi ja saavutti ensi kerran 1 000 jäsenen rajan. Seuran pitkäaikainen jäsenyys ei ole harvinaista ja jäsenistössä on yhä useita henkilöitä, jotka ovat olleet toiminnassa mukana alusta asti.
SRHS ryhtyi ylläpitämään aiemmin yksityishenkilön hoidossa ollutta Vaunut.org -kuvastoa vuonna 2008. Jo ennen seuran aikoja merkittävässä asemassa ollut sivusto on noussut Suomen johtavaksi rautatieaiheisten kuvien arkistoksi. Hieman myöhemmin seura ilmaantui Facebookiin.
Selenolit
thumb|250px|Selenolien yleinen rakenne Selenolit eli selenomerkaptaanit tai selenotiolit ovat orgaanisia yhdisteitä, joille tunnusomainen funktionaalinen ryhmä on RSeH, missä R on orgaaninen ryhmä.
Ominaisuudet ja valmistus
Selenolit ovat useimmiten reaktiivisia ja hapettuvat helposti diselenideiksi. Aromaattiset selenolit ovat hieman alifaattisia yhdisteitä stabiilimpia. Yhdisteet liukenevat vain hieman veteen. Tioleihin verrattuna selenolit ovat huomattavasti happamempia ja myös nukleofiilisempia.
Selenoleja voidaan valmistaa seleenin ja Grignardin reagenssin tai organolitiumyhdisteen reaktiolla, alkyylihalidin ja alkalimetalliselenidin reaktiolla tai pelkistämällä selenidejä, diselenidejä tai selenosyanaatteja.
Teemu Hostikka
pienoiskuva|Teemu Hostikka (Photo: Henri Luoma) Teemu Hostikka (s. 4. maaliskuuta 1979) on suomalainen käsikirjoittaja, tuottaja ja ohjaaja. Teemu Hostikka tunnetaan Paras Ohjelma 2017 sekä Paras Esiintyjä 2018 -Kultaisella Venlalla palkitun Eränkävijät TV-sarjan luojana, käsikirjoittajana ja vastaavana tuottajana. Hostikka on perustamansa NTRNZ media Oy:n pääomistaja. Yhtiö on yksi Pohjois-Suomen merkittävimpiä luovia toimistoja. Hän asuu Oulussa.
Teemu Hostikka vaikutti 1996-2008 the RMS yhtyeessä, joka levytti kaksi albumia From Below (2002) ja Fates and Fairytales from the Mushroom Land (2008). Yhtye soitti mm. keikan suorassa lähetyksessä Radiomafiassa sekä teki Suomen kiertueita Sentencedin ja Charonin lämmittelijänä. Yhtye hajosi 2008.
Hostikka perusti intranze-toiminimen 2004, joka muuttui NTRNZ media Oy:ksi 2012. Yritys työllistää noin 20 henkilöä. Yrityksen hallitukseen kuuluu mm. suomalainen näyttelijä Peter Franzén.
Televisiouransa Hostikka on aloittanut Oulun Kärppien pelitapahtumien monikameraohjaajana. Myöhemmin hän toimi ohjaajana sadoissa Urho TV:n ja Nelosen SM-Liiga sekä CHL-ottelulähetyksissä. Ensimmäisen oman ohjelmansa Hostikka sai Neloselle 2011, jolloin hän tuotti ja ohjasi Rokua Geopark Challenge -seikkailu-urheilu lähetyksen Neloselle. Kilpailun taltiointeja tehtiin aina vuoteen 2014 asti, jolloin kilpailu järjestettiin viimeisen kerran.
Teemu Hostikka tuotti ja ohjasi useita dokumentteja Erätulilla ohjelmaan, Mm. Huippu Etelämantereella (2014) -dokumentin, joka seurasi Patrick "Pata" Degermanin johtaman retkikunnan matkaa etelämantereella. Hän oli mukana Erätulilla-ohjelman teossa aina sarjan lopettamiseen saakka.
2016 ensi-illan saanut Eränkävijät on Hostikan kehittämä formaatti Yle TV1:lle, joka seuraa intohimoisten eräihmisten elämää Suomessa. Eränkävijät on Hostikan ensimmäinen oma TV-sarja. Sarjaa on tuotettu neljä tuotantokautta, ja sarja on palkittu kahdella Kultaisella Venlalla. Sarja on myös myyty Suomen, Ruotsin ja Norjan lisäksi jo 30:een maahan.
Sami Thessman
Sami Thessman on suomalainen art director ja mainonnan suunnittelija, joka tekee kansainvälistä uraa. Hänet nimitettiin vuonna 2016 New Yorkin Wunderman-mainostoimiston ylimmäksi luovaksi johtajaksi. Sitä ennen hän on toiminut Havas New Yorkin luovana johtajana sekä TBWA-ketjun digitoimistojen kansainvälisenä luovana johtajana Hongkongissa ja Helsingin TBWA.n luovana johtajana. Hän aloitti uransa Skandaali- ja Dynamo -toimistoissa Helsingissä.
Thessman on opiskellut it-tekniikkaa 1990-luvun lopussa Käpylän ammattioppilaitoksessa ja it-tradenomiksi 2000-luvun alussa Haaga-ammattikorkeakoulussa.
Puja
Puja tai Pooja (devanagari: पूजा) on uskonnollinen rituaali, jota hindulaiset suorittavat useissa tilanteissa rukoillakseen tai osoittaakseen kunnioitusta jumalille tai jumalattarille. Useimmat aktiivisista hinduista rukoilevat kerran päivässä. Puja pitäisi suorittaa suihkun tai kylvyn jälkeen ja suositellaan, ettei syötäisi ennen rituaalia, jotta saavutettaisiin puhtaus ja täysi keskittyminen (dhyana). Pujoja voi olla myös erilaisia päivittäisten rituaalien lisäksi. Näihin lukeutuvat Durga Puja, Pongal Puja ja Lakshmi Puja. Lisäksi on muita erilaisille uskonnollisille tilanteille.
Pujaan kuuluu kolme osaa: jumalan kuvan näkeminen, lahjojen (kukkien ja ruoan) uhraaminen jumalalle ja pyhitetyn ruoan saaminen ja nauttiminen.
Marv Films
Marv Films (tunnetaan yleisesti nimellä Marv ja tyylitelty nimellä MARV, ja aiemmin SKA Films) on brittiläinen elokuva ja televisio tuotantoyhtiö, jonka perustivat Matthew Vaughn ja Guy Ritchie vuonna 1997. Se tunnetaan parhaiten elokuvat Layer Cake – diilerin käsikirja, Tähtisumua, Kick-Ass, Kingsman: Salainen palvelu ja Kingsman: Kultainen kehä.
Amazing Race
The Amazing Race on yhdysvaltalainen tositelevisiosarja, jossa joukkueet matkustavat kilpaa ympäri maailmaa, suorittaen erilaisia haasteita. Suomessa sitä esitetään MTV3-kanavalla.
Ohjelman ensi-ilta oli yhdysvaltalaisella CBS-kanavalla 5. syyskuuta 2001 ja sitä on esitetty Yhdysvalloissa 33 tuotantokautta. Ohjelman tuottavat Jerry Bruckheimer ja Touchstone Television, ja sen juontaja on uusiseelantilainen Phil Keoghan. Sarjan ovat luoneet Elise Doganieri ja Bertram van Munster.
Vuosina 2003–2009 ohjelma voitti joka vuosi Emmyn parhaasta reality-sarjasta. Vuonna 2005 Amazing Race -konsepti myytiin ulkomaille. Ensimmäinen ulkomainen Amazing Race alkoi Aasiassa vuonna 2006 ja sai nimekseen The Amazing Race Asia. Myös Brasiliassa on oma Amazing Race nimeltä The Amazing Race: A Corrida Milionária, jonka ensi-ilta oli vuonna 2007. Israelin oma versio ohjelmasta HaMerotz LaMillion alkoi vuonna 2009. Lisäksi Amazing Racesta on oma versionsa Latinalaisessa Amerikassa, jossa ohjelma tunnetaan nimellä The Amazing Race en Discovery Channel. Ohjelmasta näytettiin ensimmäinen kausi vuonna 2009. Kiinan oma versio ohjelmasta The Amazing Race: China Rush alkoi vuonna 2010 ja Australian oma versio The Amazing Race Australia alkoi vuonna 2011.
CBS vahvisti toukokuussa 2017 Amazing Racen 30. tuotantokauden tuotannon. Ohjelman 30. kausi alkoi Suomessa keväällä 2020, ja sitä esittää MTV3.
Ohjelman perusidea
200px|thumb|right|Maat, joilla on oma Amazing Race -versionsa. Joukkueet kiertävät maailman ympäri eri tehtäviä suorittaen. Joukkueiden jäsenillä on keskinäinen side, he voivat olla esim. toistensa puolisoita, sukulaisia tai ylipäätään tuttavia. Kisa alkaa jostain Yhdysvaltain kaupungista, ja päättyy aikanaan myös johonkin Yhdysvaltoihin. Jokaisen etapin jälkeen viimeisenä varikolle saapunut joukkue pudotetaan kilpailusta: poikkeuksena on muutama ennakolta valittu etappi, joissa pudotusta ei suoriteta. Kisan voittajajoukkue saa miljoona dollaria.
Joukkueet
Kilpailussa on yleensä 11 joukkuetta (12 joukkuetta tuotantokausilla 3 ja 4, kymmenen tuotantokaudella 8). Joukkueissa on yleensä kaksi henkilöä (8. tuotantokaudella neljä), joilla on yleensä jokin suhde toisiinsa. Joukkueet edustavat laajaa joukkoa eri ikäisiä ja taustaisia henkilöitä. Joukkueissa on ollut muun muassa ystäviä, kotiäitejä, seurustelevia pareja, identtisiä kaksosia, naimisissa olevia pariskuntia ja pareja, jotka ovat kihloissa. Kaikkien kilpailijoiden täytyy olla vähintään 21 vuotta, paitsi tuotantokaudella 8, jolloin minimi-ikä oli 8 vuotta.
Joukkueet eivät saisi myöskään tuntea toisiaan, mutta myöhemmissä tuotantokausissa tämä ei ole enää ollut vaatimus, vaan esimerkiksi viidennellä tuotantokaudella Nicole ja Christie kilpailivat toisiaan vastaan Miss Texas -kisassa vuonna 2003.
Kisasta pudonneet joukkueet lähetetään loppukisan ajaksi jonnekin ulkomaalaiseen kohteeseen odottamaan, kunnes kisa on ohi.
Sanastoa
Jokaisella etapilla on ainakin kaksi tehtävää, suomenkielissä käännöksissä "Kiertotie" ja "Tiesulku". Tässä lueteltuna ohjelman perussanastoa.
Pikapassin (Fast Forward) saadakseen joukkueen täytyy suorittaa yksi tehtävä, jonka jälkeen joukkue pääsee jatkamaan suoraan varikolle. Vain ensimmäinen tehtävän suorittanut joukkue saa pikapassin.
Kiertotie (Detour) on valintatehtävä. Joukkue valitsee kahdesta tehtäväkuvauksesta sen, jota yrittävät suorittaa. Tehtävää voi vaihtaa jo sen aloitettuaan.
Tiesulku (Road Block) on yhden (8. tuotantokaudella joskus kahden) henkilön tehtävä. Joukkueen pitää valita, kuka tehtävän suorittaa. Valinta tehdään vihjeen perusteella ennen kuin joukkue saa tietää, millaisesta tehtävästä tarkkaan ottaen on kyse. Yksi henkilö joukkueesta ei voi suorittaa kaikkia tiesulkutehtäviä, vaan tehtävien on jakauduttava suurin piirtein tasan parien kesken.
Väistämispakko (Yield) on merkki, jonka kohdalla joukkueiden on pysähdyttävä ennaltamäärätyksi ajaksi. Merkin asettaa joukkue toiselle joukkueelle, jonka kisaa haluaa hidastaa. Väistämispakko-merkki tuli mukaan kilpailuun viidennellä tuotantokaudella, ja se oli mukana viimeistä kertaa kaudella 11.
30. kaudella U-käännöksen toisena versiona nähtiin ensimmäisen kerran Kaksois U-käännös, jossa voidaan käännyttää kaksi paria.
Kaksintaistelu (Head-to-Head) suoritetaan kerrallaan kahden joukkueen kesken. Kilpailijoiden pitää suorittaa erilaisia kaksintaisteluja etapin teemaan liittyen. Ajallisesti viimeinen tiimi putoaa kilpailusta. Osuus nähtiin ensimmäisen kerran 30. tuotantokaudella.
Varikko (Pit Stop) on etapin päätepiste, jossa joukkueen täytyy ilmoittautua. Viimeisenä varikolle saapuva joukkue yleensä putoaa kilpailusta. Varikolla joukkueet lepäävät seuraavaa etappia varten, esimerkiksi yöpymällä hotellissa. Useimmiten ensimmäisenä saapunut pari palkitaan lomamatkalla, esimerkiksi Karibian risteilyllä. Viimeisellä etapilla eli kilpailun lopussa, joukkue, joka tulee varikolle ensimmäisenä, voittaa miljoona dollaria. Jokaisessa kisassa on yleensä muutama varikkopysähdys, jolle viimeisenä tullut joukkue ei tipukaan kisasta. Kausilla 1-4 mitään rangaistusta ei annettu. Kausilla 5-9 joukkueet ovat joutuneet luovuttamaan Philille kaikki tavaransa ja rahansa, he ovat saaneet pitää vain passinsa ja päällä olevat vaatteensa. Kausilla 10 ja 11 viimeinen joukkue merkittiin viimeisiksi eli heidän piti saapua seuraavalle varikolle ensimmäisenä tai he joutuivat kärsimään 30 minuutin rangaistuksen (elleivät he pudonneet). Kaudella 12 viimeinen joukkue määrättiin tekemään ylimääräinen tehtävä kun muut joukkueet saivat lähteä. Vasta kun he olivat tehneet tehtävän, he saivat jatkaa matkaa. Varikolla joukkueita on vastaanottamassa juontaja Phil Keoghan ja paikalliset tervehtijät. Paikalliset tervehtijät liittyvät jotenkin maansa kulttuuriin.
Risteys (Intersection) on merkki, jonka kohdalla parien pitää lyöttäytyä toisen parin mukaan tekemään tehtäviä yhdessä. Risteysmerkki oli mukana kausilla 10, 11 ja 16.
Reittimerkki (Route Marker) on kelta-punainen lippu, jonka luota löytyy lisäohjeita seuraaviin tehtäviin.
Palkinnot
Amazing Racessa joukkueille jaetaan rahaa ja muita palkintoja. Kisan voittaja saa miljoona dollaria. Toisena maaliin saapunut saa 25 000 dollaria, kolmas 10 000 dollaria, neljäs 7 000 dollaria, viides 6 000 dollaria, kuudes 5 000 dollaria, seitsemäs 4 000 dollaria, kahdeksas 3 500 dollaria, yhdeksäs 2 500 dollaria sekä ensimmäisenä kisasta pudonnut 1 500 dollaria.
Raha ei ole kuitenkaan ainoa palkinto, vaan kisassa on jaettu niin Karibian risteilyitä, matkoja Välimerelle ja Meksikoon ja jopa elinikäiset bensat (tuotantokaudella 8). Kilpailussa on annettu myös 10 000 dollarin palkintoja, kameroita, kotiteattereita ja autoja. Tuotantokaudella 21 oli mahdollisuus voittaa 2 000 000 dollaria, jos ensimmäisen etapin voittajapari voittaa koko kilpailun.
Raha
Joukkueille annetaan kilpailuosuuden alkaessa summa rahaa. Raha annetaan yleensä Yhdysvaltain dollareina. Rahasummat vaihtelevat yhdestä dollarista aina satoihin dollareihin. Ensimmäisellä tuotantokaudella joukkueille ei annettu yhden osuuden aikana ollenkaan rahaa. Neljännellä tuotantokaudella joukkueille annettiin yksi dollari finaaliosioita varten. Kisan aikana kilpailijoiden täytyy itse kustantaa esimerkiksi ruokansa, kuljetukset ja sisäänpääsymaksut. Vain lentoliput kilpailijat saavat ostaa tuotantoyhtiön tarjoamalla luottokortilla. Mikäli rahat loppuvat joukkueelta kisan kuluessa, kilpailijat joutuvat esimerkiksi lainaamaan tai kerjäämään rahaa muilta kisaajilta, paikallisilta asukkailta tai muilta turisteilta.
Kohteet
Kohteet, joissa käyty tuotantokausilla 1–21
1. tuotantokausi
Parhaat ystävykset Rob ja Brennan voittavat kisan. Kisa alkoi ja loppui New Yorkiin ja kisan aikana käytiin muun muassa Johannesburgissa, Kiinassa ja Thaimaassa. Kisa käytiin vuonna 2001. Tuotantokausi ei menestynyt Yhdysvalloissa syyskuun tapahtumien takia. Ensimmäistä tuotantokautta kuvattiin 39 päivää, muita tuotantokausia kuvataan noin 4 viikkoa. Reittimerkit olivat ensimmäisessä tuotantokaudessa valkoisia ja keltaisia, mutta myöhemmissä tuotantokausilla niiden värit vaihdettiin, jotta kilpailijat voisivat huomata reittimerkit paremmin.
2. tuotantokausi
Kisan voittajina ystävykset Chris ja Alex. Kisa alkoi Las Vegasista ja päättyi San Franciscoon. Kisan aikana käytiin muun muassa Rio de Janeirossa, Kapkaupungissa ja Hongkongissa. Ensimmäisen kerran sarjan historiassa juontaja joutui odottamaan viimeistä paria varikolle yli 24 tuntia. Kyseessä oli myös ainoa kausi, jonka aikana ei käyty Euroopassa ollenkaan. Kisa käytiin vuonna 2002. Kisan aikana erään parin auto hajosi kilpailun aikana eikä pari saanut hyvitystä aikaan auton hajoamisen takia. Pari uhkasi vetää tuotantoyhtiön oikeuteen, jolloin tuotantoyhtiö antoi parille hyvitystä aikaan auton hajoamisen takia. Myöhemmin sääntöjä muutettiin niin, että auton hajoaminen kilpailun aikana ei tuo hyvitystä aikaan.
3. tuotantokausi
Kisan voittivat ystävykset Flo ja Zach. Kisa alkoi Miamista ja loppui Seattleen. Kisan aikana käytiin muun muassa Isossa-Britanniassa, Singaporessa ja Lissabonissa. Kisa käytiin vuonna 2002. Ensimmäistä kertaa kisan aikana mukana oli ensimmäinen isä/poika joukkue. Tuotantokausi voitti Emmy - palkinnon parhaasta tosi-tv-ohjelmasta. Eräs pari joutui hankaluuksiin poliisin kanssa Marokossa. Poliisit halusivat nähdä parin passit, mutta pari kieltäytyi. Tuotantoyhtiön turvamiehet joutuivat tulemaan parin apuun.
4. tuotantokausi
Kisan voittajina pariskunta Reichen ja Chip, jotka erosivat kisan jälkeen. Kisa alkoi Los Angelesista ja päättyi Phoenixiin. Kisan aikana käytiin muun muassa Etelä-Koreassa, Italiassa, Ranskassa ja Malesiassa. Kisa käytiin vuonna 2003. Tuotantokausi voitti Emmyn parhaasta tosi-tv-ohjelmasta. Kilpailun aikana oli kolme 36 tunnin varikkopysähdystä ja kaksi 24 tunnin varikkopysähdystä. Viimeisessä jaksossa eräs pari jäi finaalikaksikosta niin paljon jälkeen, että pari ei koskaan ylittänyt maalilippua. Tämä oli toinen kerta sarjan historian aikana, ensimmäisen kerran tämä tapahtui ensimmäisellä tuotantokaudella.
5. tuotantokausi
Kisan voittivat pariskunta Chip ja Kim. Kisa alkoi Los Angelesista ja päättyi Dallasiin. Kisan aikana käytiin muun muassa Venäjällä, Egyptissä, Tansaniassa, Intiassa ja Uudessa-Seelannissa. Veljekset Marshall ja Lance jättivät kisan kesken. Tämä oli ensimmäinen kerta koko Amazing Racen historiassa, kun joku joukkueista jätti kisan kesken. Ensimmäistä kertaa kisassa oli myös mukana lyhytkasvuinen henkilö. Kisa käytiin vuonna 2004. Suomessa tuotantokausi näytettiin MTV3:lla vuonna 2006. Kisassa oli mukana myös ensimmäisen kerran väistämispakko. Lisäksi tuotantokaudella viimeisenä parina varikolle tulleet joutuivat luovuttamaan rahansa ja selviytymään seuraavasta osuudesta ilman rahaa. Tämä aiheutti paljon kritiikkiä julkisuudessa, koska köyhien maiden ihmisiltä kerjäystä katsottiin paheksuen, silti sarjan fanit ovat pitäneet viidettä tuotantokautta sarjan parhaana. Eräs pari joutui hankaluuksiin poliisin kanssa Afrikassa, koska pari kieltäytyi maksamasta taksille tämän vaatimaa summaa. Loppujen lopuksi pari tyytyi maksamaan vaaditun summan. Katsojat eivät pitäneet Colinin käytöksestä kisan aikana. Colinin katsottiin olevan väkivaltainen ja röyhkeä. Kisan aikana myös eräs kilpailijasta loukkaantui, mutta pystyi jatkamaan kisaa. Hän kompastui heti kisan lähtölaukauksen jälkeen ja loukkasi jalkansa pahoin. Jalkaan jouduttiin pistämään monia tikkejä.
6. tuotantokausi
Kisan voittivat Freddy ja Kendra. He menivät naimisiin kilpailun jälkeen. Kisa alkoi Chicagosta ja päättyi myös Chicagoon. Kisan aikana käytiin muun muassa Kiinassa, Islannissa, Norjassa ja Ruotsissa. Kisa käytiin vuonna 2004. Kilpailussa muutettiin sääntöjä niin, että parista toinen saa suorittaa korkeintaan kuusi yksilötehtävää. Kilpailun aikana eräs pari meni kihloihin. Kilpailussa oli paljon erilaisia olympialajeja mukana, koska kilpailu kuvattiin vuonna 2004, Ateenan olympialaisten aikana. Ensimmäistä kertaa sarjan historian aikana eräs pari joutui luovuttamaan kisan kesken kaiken. He eivät pystyneet suorittamaan tiesulkutehtävää, joten kilpailun juontajan täytyi tulla kertomaan heille, että he olivat viimeisiä kilpailussa ja he tulisivat putoamaan. Kilpailun aikana joukkueet joutuivat yhdistämään voimansa erästä tehtävää varten ja suorittamaan tehtävän 10 hengen joukkueissa. Suomessa kilpailu nähtiin syksyllä 2006 MTV3:lla.
7. tuotantokausi
Kisa alkoi Los Angelesista ja päättyi Miamiin. Kisan aikana käytiin mm. Jamaikalla, Turkissa ja Botswanassa. Kisa käytiin vuonna 2005. Kilpailun voittivat Uchenna ja Joyce. Kisan aikana muutettiin sääntöjä: viimeisenä varikolle saapunut joukkue joutui luovuttamaan kaiken omaisuutensa kuten rahat ja reput, lisäksi heille sanottiin, etteivät he voi kerjätä rahaa ennen seuraavan jakson alkamista. Kilpailussa oli mukana pari Rob ja Amber, jotka olivat kilpailleet aikaisemmin Selviytyjät-sarjassa. Lisäksi kilpailussa kilpaili Ron, joka oli joutunut Irakissa ollessaan kidnapatuksi. Kilpailussa oli ensimmäistä kertaa mukana äiti/poika -joukkue. Seitsemännellä tuotantokaudella ei käyty maailmaa läpi tietyssä järjestyksessä ja kilpailun palkinnot olivat ennennäkemättömiä. Kilpailijat saivat palkinnoksi muun muassa autoja, rahaa ja kotiteatterin. Kilpailun voittajat julkistettiin internetissä ennen kuin finaali oli näytetty televisiosta. Erään kilpailijan jalasta murtui kolme luuta, kun hänen jalkansa jäi elefantin alle ja myöhemmin tuk tukin alle. Kilpailija ei kuitenkaan kertonut tuotantoyhtiölle tapauksesta, koska hän pelkäsi joutuvansa jättämään kilpailun kesken. Yhdysvalloissa 7. tuotantokausi menestyi hyvin keräten 13 miljoonaa katsojaa, joka on sarjan katsojaennätys.
8. tuotantokausi
Kisassa oli mukana nelihenkisiä joukkueita, jotka olivat perheitä. Kisa alkoi New Yorkista ja päättyi myös New Yorkiin. Kisassa reissattiin lähinnä Yhdysvalloissa. Ainoat ulkomaankohteet olivat Costa Rica, Panama ja Kanada. Kisan voittivat Linzin perhe (3 veljeä ja 1 sisko: Nick, Alex, Tommy ja Megan). Kisa käytiin vuonna 2005. Ensimmäistä kertaa sarjan historian aikana bensat maksettiin luottokortin avulla. Syynä tähän oli se, että tuotantokauden aikana matkustettiin lähinnä autolla ympäri Yhdysvaltoja. Tuotantokauden aikana Weaverin perhe sai kaksi kertaa väistämispakon, tämä oli ensimmäinen kerta sarjan historian aikana. Eräs kilpailijoista kaatui ja sai aivotärähdyksen kilpailun aikana. Tuotantokauden voittajajoukkue julkistettiin internetissä ennen kuin viimeinen jakso oli tullut televisiosta ulos. Kahdeksas tuotantokausi sai paljon kritiikkiä osakseen myös kilpailijoilta, koska kisassa ei matkustettu Yhdysvaltojen ulkopuolelle kuin muutaman kerran. Sarjan fanien mielestä kahdeksas tuotantokausi oli sarjan historian huonoin. Tuottajat ovat myöhemmin ilmoittaneet, ettei Amazing Racesta enää tehdä 8. tuotantokauden kaltaista perheversiota.
9. tuotantokausi
Kisan alku- ja loppupiste oli Red Rock Amfiteatteri Coloradon Denverissä. Tämä oli ensimmäinen kerta sarjan historiassa kun alku sekä loppupiste olivat täsmälleen samalla paikalla. Matkan aikana käytiin muun muassa Brasiliassa, Venäjällä, Saksassa ja Japanissa. Kisan voittivat kalifornialaiset kaverukset BJ ja Tyler. Kisa käytiin vuonna 2006 ja näytettiin Suomessa 2008.
10. tuotantokausi
Kisan kuvaukset alkoivat kesäkuussa 2006 ja ohjelman ensi-ilta oli syyskuussa Yhdysvalloissa ja ohjelmaa esitettiin MTV3:lla 25. tammikuuta 2009 alkaen. Kaudella 10 maapalloa kierrettiin poikkeuksellisesti länteen päin. Kilpailu alkoi Seattlesta ja päättyi New Yorkiin. Ensimmäistä kertaa kilpailussa oli mukana jalastaan amputoitu, lesbo, muslimiystävykset, ja aasialais-amerikkalainen pariskunta. Kilpailun alussa tehtiin heti sarjan historiaa kun kaksi kilpailutiimiä pudotettiin ensimmäisen osuuden jälkeen. Suomi oli tällä kertaa kisassa mukana. Kilpailijat kävivät Tampereella, Ylöjärvellä, Turussa, Lohjalla ja Helsingissä. Suomeen kilpailijat tulivat Madagaskarilta ja lähtivät Suomesta Ukrainaan. Suomen osuus koski kahta eri jaksoa, joista toisessa joukkueet kävivät Helsingin Kappeli kahvilassa, Ylöjärven Soppeenharjun koulussa, Lohjan Tytyrin kaivoksessa ja Helsingin olympiastadionilla. Kyseinen jakso esitettiin Yhdysvalloissa 12. marraskuuta 2006. Suomessa ei ollut poikkeuksellisesti varikkopysähdystä, vaan kilpailijat jatkoivat seuraavassa jaksossa suoraan matkaa Ukrainaan ja yöpyivät tätä ennen Helsinki-Vantaan lentoasemalla. Kilpailun aikana käytiin muun muassa Pekingissä, Kuwaitissa, Intiassa, Vietnamissa, Mongoliassa ja Mauritiuksella. Vietnamissa kilpailijat eivät saaneet turvallisuussyistä matkustaa moottoripyörillä. Lisäksi Vietnamissa maan viranomaiset tarkastivat jälkikäteen kaiken videomateriaalin. Ensimmäistä kertaa sarjan historiassa kilpailun voittajat saivat ottaa yhteyden omaisiinsa ja kertoa heille voitostaan. Kilpailun voittivat parhaat ystävykset Tyler ja James.
11. tuotantokausi
Kyseessä oli ns. All-stars-tuotantokausi, jossa joukkueet muodostuivat edellisten tuotantokausien vanhoista kilpailijoista. Mukana olivat esimerkiksi Rob ja Amber sekä Uchenna ja Joyce 7. tuotantokaudelta ja David ja Mary 10. tuotantokaudelta. Kilpailijoita piti tulla jokaiselta tuotantokaudelta paitsi 8. tuotantokaudelta, mutta 4.-6. tuotantokaudelta ei tullut yhtään kilpailijaa. Kilpailun voittivat Eric ja Danielle, jotka kilpailivat 9. tuotantokaudella eri joukkueissa. Kilpailun kuvaaminen alkoi lokakuussa Miamista. Kilpailun ensi-ilta oli keväällä 2007 Yhdysvalloissa. Kilpailussa kilpaillaan kahden hengen joukkueissa. Tuotantoyhtiö palkkasi Alan Bishopin suunnittelemaan uusia tehtäviä kisaa varten. Bishop on aikaisemmin suunnitellut muun muassa Selviytyjille erilaisia tehtäviä. Kilpajoukkueet kävivät esimerkiksi Ecuadorissa, Argentiinassa, Chilessa, Mosambikissa ja Malesiassa. Ensimmäistä kertaa sarjan historiassa CBS julkaisi internetissä kisasta pudonneiden elämää Meksikossa, jossa he odottavat kilpailun loppua.
12. tuotantokausi
Kisa alkoi amerikkalaisella CBS-kanavalla 4. marraskuuta 2007 ja Suomessa kausi näytettiin vuonna 2010. Lähtöpaikka oli Playboy-kartano Los Angelesissa. Ensimmäinen kohde oli Shannon Irlannissa. Kisan aikana joukkueet vierailivat muun muassa Alankomaissa, Burkina Fasossa, Liettuassa ja Kroatiassa. Uusina elementteinä kisassa oli mukana U-käännös (U-turn) ja hidaste (Speed Bump). Kisassa oli mukana mm. goottipari, lesbopapit ja isoisä ja pojanpoika. Kisassa kilpaili 11 kahden hengen joukkuetta. Kilpailun voittivat TK ja Rachel.
13. tuotantokausi
13. tuotantokausi kuvattiin huhti-toukokuussa 2008. Kisa alkoi CBS-kanavalla 28. syyskuuta 2008 ja Suomessa kausi näytettiin vuonna 2010. Lähtöpaikka oli Los Angelesin olympiastadion. Ensimmäinen kohde oli Salvador Brasiliassa. Kisan aikana joukkueet vierailivat mm. Kambodžassa, Intiassa ja Kazakstanissa. Eräs joukkue teki kohtalokkaan virheen kadottaessaan kaikki rahansa ja molempien passit. Kisassa kilpaili 11 kahden hengen joukkuetta. Kilpailun voittivat sisarukset Nick ja Starr.
14. tuotantokausi
14. tuotantokausi alkoi Yhdysvalloissa CBS-kanavalla 15. helmikuuta 2009. Tällä kaudella ohjelman tunnusmusiikkia ja tyyliä on muokattu ensimmäistä kertaa sitten ensimmäisen kauden. Kisassa oli mukana ensimmäistä kertaa kuuro kilpailija. Ainoana uutena maana kisassa oli mukana Romania. Kilpailijat vierailivat myös mm. Sveitsissä, Siperiassa ja Thaimaassa. Kisa kuvattiin marraskuussa 2008. Kisassa kilpaili 11 kahden hengen joukkuetta. Kilpailun voittivat aasialais-amerikkalaiset Tammy ja Victor.